49. schôdza NR SR - 16.deň - A. dopoludnia
Dátum: 2026-05-07
Poslanec: Viskupič, Marián 
Druh vystúpenia: Vystúpenie

Pekne za slovo, pán predsedajúci. Kolegyne, kolegovia, no. Čiže veľmi jednoducho, poplatky sú súčasťou administratívnej záťaže a samozrejme do nejakej miery tu vždy boli a teda nejaké to opodstatnenie aj majú, hej? Proste administratívne služby majú a môžu niečo stáť. To je OK, hej? Ale tá realita bola tá, že k masívnemu zvýšeniu správnych poplatkov došlo od 1. apríla 2024 ako súčasťou zákona č. 530 z roku 23 Z. z., ktorým vlastne navrhovali predkladatelia alebo teda vláda Slovenskej republiky. Ani nezvyšovala, že poplatky, že o infláciu, hej?, čo by teda bolo, povedzme, že ešte legitímne. Ale proste zvyšovala ich s cieľom vybrať viac peňazí do štátneho rozpočtu, hej? Koniec koncov, takto to predkladateľ vôbec aj uviedol aj v samotnom návrhu zákona alebo názve zákona a výsledkom bolo teda proste selektívne a arbitrárne stanovenie zvýšených poplatkov za celý rad administratívnych úkonov a jednoducho bola to a je to samozrejme stále ďalšia skoková záťaž pre celý podnikateľský sektor. Tam sa okolo 1000 rôznych poplatkov zvyšovalo a jednoducho slúžilo to zasa na to, že to proste pomaly ničilo tú ekonomiku. Každá jedna vec, ktorú proste tu vláda za 2 a 1/2 roka alebo koalícia za 2 a 1/2 roka naložila na ekonomiku ako taká, jedna by sa možno dala zvládnuť, hej? Ale to najhoršie na tom bolo to a je to, že proste sa z toho urobil toxický, smrtiaci kokteil. Opatrenie na opatrenie, zdvihli sa poplatky, zdvihli sa dane, zdvihli sa odvody, vyrobili sa nové dane, vyrobila sa nová byrokracia, vznikli nové povinnosti. Proste toto všetko je výsledok, že nám ekonomika stojí a jednoducho máme veľký, veľký problém. V podstate som rád, že to pochopila už aj vláda. Už aj vláda pochopila, že nie je cesta ďalej zvyšovať dane, lebo už to nefungovalo. To posledné zvýšenie, že dane ste zvýšili, ale ten výber vyšší nie je. Tak už aj vláda pochopila, že nejaké opatrenia, prorastové opatrenia treba. Dokonca si stanovila, ministerka Saková dostala úlohu, že do 31. 3. musí vypracovať návrh týchto opatrení. Samozrejme, dneska máme teda 7. 5. Nič nie je verejné, nič nebolo ani na vláde. Nič nebolo tuná v parlamente. A podľa včerajších informácií taký šéf finančného výboru ešte ich tiež vôbec ani nevidel, hej? Nečítal tie opatrenia, nemal ich zoznam ani šéf finančného výboru. A nehlásil sa, že by o tom niečo vedel aj šéf hospodárskeho výboru. Čiže ten problém tu je, ten problém je veľký a ten problém treba riešiť. Už samotná vláda prestala rozprávať inak, že o prorastových opatreniach na rok 2026, lebo jednoducho už pochopila, pochopila aj koalícia, že keď to bude takto dlho trvať, tak to jednoducho samozrejme už tento rok nijak nemôže pomôcť, hej?, pretože musia ísť na vládu, musia ísť na schôdzu, už nebudú na tejto, takže už sa budeme baviť skôr o júni. Samozrejme, treba, aby to prezident podpísal. Treba sa na to predtým ešte aj dohodnúť a jednoducho akékoľvek makroekonomické opatrenie samozrejme má nejaké spoždenie, nech sa začne reálne, sa teda zapracuje a nech začne reálne pomáhať. Čiže, bohužiaľ, tá situácia je tá, že tie prorastové opatrenia pre tento rok sú, obávam sa, že stratené. Aj preto sa uchádzam, nielen ja, ale budem kľudne hovoriť aj za ostatných koaličných kolegov, lebo tých opozičných návrhov to bolo, tu bolo a tu je veľa, ešte, ktoré sa aj dnes dajú na hlasovaní schváliť a proste aspoň takto pomôcť. Ani toto, keď tu navrhujem znížiť nejaké poplatky, proste samozrejme aj slovenskú ekonomiku nezachráni. Ale je to nejaký taký ten návod, aby sme sa pohli správnym smerom, hej? Zrušme alebo teda znížme, lebo žiadny neruším, iba ich znižujeme. Znížme poplatky tu, ale zoberte to ako návrh. Keď sa dalo zvýšiť 1000, no tak sa na to pozrite ešte raz. 980 ich znížte, hej?, ak ich len úplne to navýšenie znížite, tak ešte stále to bude len to, kde tá ekonomika bola. Ani vtedy sme neboli lídrom v hospodárskom raste. Ale aspoň treba začať ísť správnym smerom. To by mohlo byť vcelku sympatické, hej? Takže toto je jeden z návrhov, ktorý ukazuje ten správny smer, prosím, kolegovia, ukazuje. Kľudne to volajte kilečkové riešenie, už ten pojem ste začali aj vy používať, len teda dajte mu už aj nejaký obsah alebo použite kľudne obsah náš. Nevadí, úplne bez problémov, hej? Takže prosím, skúste sa aj na toto pozrieť. Toto nemá komu ublížiť. Toto môže len pomôcť. Tak ako viaceré návrhy, ktoré predkladám a ešte dnes aj budem predkladať. Ďakujem pekne. Skočil som. Ďakujem, pán poslanec.